Umuhanzi mu ndirimbo zihimbaza Imana,Uwiringiyimana Theogene wamenyekanye ku kazina kaTheo Bosebabireba kubera indirimbo zitandukanye yagiye aririmba zigahumuriza imitima ya benshi, nyuma yo gukubitirwa mu gihugu cya Uganda n'agatsiko k'Amabandi yagize icyo abivugaho uko byamugwiririye.
Kuwa 27 Mutarama 2018, Theo Bosebabireba yagiye kuririmba mu gitaramo yari yatumiwemo mu bice by'icyaro urenze gato i Kampala . Ubwo yari mu nzira ataha, yahuye n'agatsiko k'amabandi ashaka kumwambura ibyo yari afite , yanze guhita abibaha maze ashatse guhangana nabo arakubitwa kugeza nubwo yakomeretse bikomeye akajyanwa mu bitaro ndetse akaba ahamaze n'igihe kitari gito.
Theo avuga ko nyuma yo kujyanwa mu bitaro kwe, yagiye akomeza kugira agahinda gakomeye nkaho yagendaga abona amakuru ahamya ko nyuma yogukubitwa bikomeye yaba yitabye Imana kandi yongeyeho ko impamvu ibyo byamubabaje ari uko byamuvuzweho ari mugahinda ko kumva inkuru y'umuhanzi Radio wariwitabye Imana nawe azize gukubitwa bikomeye.
Uyu muhanzi wagiye akundwa n'abatari bake hano mu Rwanda ndetse no mu Gihugu cya Uganda ari naho yahuriye n'ibizazane byo gukubitwa, yatangaje ko yorohewe kandi yamaze no kuva mu bitaro abicishishe ku mashusho cyangwa Video yohereje imugaragaza afite ibipfuko ku mutwe no kumaboko gusa ngo arumva ubuzima burikugenda bugaruka.
Uyu Muhanzi ukunze kuririmba indirimbo zirimo ibigeragezo ndetse n'ibisubizo byabyo yagize ati "Nyuma y'ibyambayeho, nyuma y'amakuba n'ibigeragezo nahuye nabyo, ubu ndumva ntangiye kugira imbaraga, ndumva ntangiye gukira . Ndizera ko ntazasubira mu gitanda kwa muganga cyangwa gusubira kuryamayo, meze neza, ndashimira abambaye hafi mu burwayi bwanjye, ndashimira abaje kunsura bavuye mu Rwanda kandi ndanashimira abapasitori ba hano Kampala bamfashije muri byose, Ndanashimira n'umudamu wanjye nawe yagize icyo amarira nubwo atari hafi yanjye buri munsi, Imana ibahe umugisha."
Theo Bosebabireba yakubitiwe muri Uganda nyuma yuko amakuru atandukanye yari amaze kuba kimomo ko yaba yirukanwe mu idini rya ADEPR kubera ingeso y'ubusambanyi yagiye akomeza gushinjwa cyane n'abantu batandukanye bavuga ko Atari nziza kumuntu ukora umurimo w'Imana nkawe.
Reba video uyu muhanzi yoherereje abakunzi be bo hirya no hino
KWIZERA Juvenal-Ibyamamare.com